stanford-oval/wikipedia huggingface dataset:
רנו טוויזי
מאפיינים טכניים > בטיחות

מבנה המרכב של המכונית  מעניק הגנה מרבית לנוסעים מכיוון שבנוסף לגמישותו המקנה לו יכולת ספיגת זעזועים, הרי שמיקום הגלגלים הבולט החוצה ממנו, וחיבורם לקורות הרוחב של השילדה, מעניק הגנה נוספת מפני פגיעות צד.
אביזרי בטיחות נוספים כוללים כרית אוויר לנהג, חגורות בטיחות הננעלות בארבע נקודות עגינה לנהג, ובשלוש נקודות עגינה לנוסע היושב מאחור. המכונית מספקת יציבות דינמית גבוהה הודות למרכז כובד נמוך במיוחד ומערכת בלימה חזקה הכוללת בלמי דיסק בכל אחד מארבעת הגלגלים.
מאפיינים טכניים > ממדים וביצועים

אורך: 2.32 מטר.
רוחב 1.19 מטר
גובה 1.46 מטר.
שני הדגמים מסוגלים לשאת מטען של כ-450 ק"ג כולל הסוללות שמשקלן כ-100 ק"ג.
טווח נסיעה בעומס מלא, כ-100 ק"מ.
מחירו של הדגם הבסיסי של המכונית באירופה הוא כ-7000 אירו, ועליו יש להוסיף את עלות השכירות החודשית של הסוללה החשמלית כ-45 יורו נוספים.
בהשוואה לאופנועים.
רנו טיאראם 10000

| --- | --- |

Renault TRM 10000
 מאפיינים כלליים
 יצרן:  רנו
 שנות ייצור:  1985–הווה
 יחידות שיוצרו:  כ-1,500
 הרכבה:  צרפת צרפת
 מודל קודם:  TRM 9000
 אורך:  9.24 מטר
 רוחב:  2.48 מטר
 גובה:  3.11 מטר
 משקל:  12.0 טון (רכב פרוק), כושר מטען מקסימלי – 10.0 טון  23.0-29.0 טון (רכב פרוק), כושר מטען מקסימלי – 16.0-10.0 טון
 בסיס גלגלים:  4.3 מ' 
 מפרט טכני
 מנוע:  6 צילינדרים, המפיק 264 כ"ס, 275 כ"ס, 323 כ"ס, מנוע דיזל)
 הילוכים:  תיבת הילוכים ידנית, עם 9 הילוכים קדימה ואחורה  תמסורת אוטומטית
 מהירות מרבית:  89 קמ"ש (בכביש סלול)
 צריכת דלק:  50 ליטר ל-100 ק"מ
 
רנו טיאראם 10000 (בצרפתית: Renault TRM 10000) היא משאית כבדה, שמיוצרת במספר תצורות כולל סמי-טריילר מתוצרת יצרנית הרכב הצרפתית רנו אשר מיוצרת עבור צבא צרפת משנת 1985.
ממאפייני "רנו טיאראם 10000"

"רנו טיאראם 10000" בשירות צבא צרפת משנת 1987. לאחר הזמנה ראשונית של 178 כלי רכב, הוזמנה הזמנה שנייה ל־759 משאיות בשנת 1987. במקור תוכנן לייצור של 5,000 משאיות, רק כ-1,500 משאיות יוצרו.
בשנת 2014 היו בשירות 1,137 משאיות, ובשנת 2015 היו בשירות 1,322 משאיות.
דגמי "רנו טיאראם 10000" מנוצלים הן ככלי תובלה ולוגיסטיקה (פונקציה: הובלה, מכלית, גרר, נגרר למחצה) לשימוש בכבישים, שבילים ושטח. האפשרויות מגוונות מבחינת ציוד.
קיבולת נוסעים: תא המטען מחופה בד והוא יכול להכיל 24 איש במושבים מיוחדים במידת הצורך + נהג + 1 נוסע / 2 נוסעים בתא נהג (2 סוגים של קבינה).
מנוע דיזל בעל שישה צילינדרים מתוצרת "רנו" סוג מנוע "Renault MIDS 06.20–45".
סוג הנעה: 6x6.
מרווח קרקע ~ 0.63 מטר.
שיפוע 60%.
שיפוע צדדי 40%.
מעבר תעלה ~ 1 מטר.
טווח נסיעה: 1,000–1,200 ק"מ.
קיבולת מכל דלק – 500 ליטר.
צמיגים פנאומטים.
כננת, תחנת מקלע 12.7 מ"מ.
גלריה

"רנו טיאראם 10000" - הגורר (Tractor Unit) ממשאית סמי-טריילר
"רנו טיאראם 10000"
"רנו טיאראם 10000"
"רנו טיאראם 10000"
"רנו טיאראם 10000"
"רנו טיאראם 10000"
"רנו טיאראם 10000" גורר תותח מסוג "TRF-1" (אנ') קליבר 155 מ"מ
"רנו טיאראם 10000"
ראו גם

רנו GBC 180
הערות שוליים

↑  "רנו טיאראם 10000" military-today.com/trucks/renault_trm_10000
↑  מרווח קרקע (או גובה נסיעה) - הוא כמות המרווח בין בסיס צמיג הרכב לנקודה הנמוכה ביותר (בדרך כלל הציר) או, נכון יותר, למרחק הקצר ביותר בין משטח ישר לחלק התחתון של הרכב מלבד אותם חלקים שנועדו ליצור קשר עם הקרקע (כגון צמיגים, מסלולים, מגלשים וכו'). פינוי קרקע נמדד עם ציוד רכב סטנדרטי, ולמכוניות, ניתן בדרך כלל ללא מטען או נוסעים
↑  "רנו טיאראם 10000" (בצרפתית) et/doc/fichiers/trhttps://web.archive
רוטיל

| --- | --- |
מחטי רוטיל בתוך קוורץ
מחטי רוטיל בתוך קוורץ
 תכונות המינרל
 הרכב כימי:  תחמוצת הטיטניום,  TiO2
 מערך קריסטלוגרפי:  טטרגונלי
 צורת הגביש:  נפוץ כמחטים דקים בתוך מינרלים אחרים. צורת הגביש היא עמודים קצרים של פריזמות בעלות שמונה פאות המסתיימות בפירמידה.
 צבע:  חום-אדום, חום, חום-צהוב, שחור.
 ברק:  מתכתי קל, דמוי יהלום.
 שקיפות:  אטום
 פצילות:  טובה בכיוון אחד ובינונית בכיוון שני
 שבירה:  דמוית קונכייה או בלתי שווה
 קשיות:  6.5-6 בסולם מוס
 משקל סגולי:  4.3-4.1
 שרטוט:  חום־צהבהב
 מינרלים נלווים:  המטיט, אילמניט, טורמלין, קוורץ, ובריט
מחטי רוטיל מתוך המטיט
תא היחידה של רוטיל
רוטיל הוא מינרל המורכב בעיקר מטיטניום דו-חמצני,  TiO2.
רוטיל הוא הצורה הנפוצה ביותר של טיטניום דו-חמצני יחד עם שני פולימורפים נדירים יותר, אנטס (לעיתים מכונה בשם המיושן "אוקהדריט") וברוקיט, מינרל אורתורומבי.
לרוטיל יש מקדם שבירה (2.63) בין הגבוהים ביותר שיש למינרלים טבעיים וכמו כן הוא מפגין נפיצות גבוהה. ברוטיל טבעי עשויים להימצא עד 10% ברזל וכמויות משמעותיות של ניוביום וטנטלום. לרוטיל מבנה זהה לפירולוזיט (MnO2) וקסיטריט (SnO2).
מקור השם רוטיל מהמילה הלטינית rutilus שפירושה "אדום" שניתנה למינרל בשל הצבע האדום כהה שאובחן בחלק מהדגימות כשהאירו אותן.
תפוצה

רוטיל הוא מינרל משני נפוץ בסלעים מותמרים בלחץ ובטמפרטורה גבוהים ובסלעי יסוד.
רוטיל הוא צורת הפולימורף של טיטניום דו-חמצני (TiO2) העדיפה ביותר בסביבות אלו משום שנפחו המולקולרי הוא הקטן ביותר מבין שלושת הפולימורפים ולפיכך הרוטיל הוא צורת הטיטניום העיקרית ברוב הסלעים המותמרים בלחץ גבוה, בייחוד סוגי האקלוגיט. ברוקיט ואנטס הם פולימורפים אופייניים של רוטיל שנוצרו בשלב ההתקררות של רוטיל שעבר התמרה.
בסביבה של סלעי יסוד הרוטיל הוא מינרל נלווה נפוץ בסלעי תהום, אם כי ניתן לעיתים למוצאו בסלעי פרץ, בייחוד כאלו שמקורם עמוק בתוך מעטפת כדור הארץ כדוגמת קימברליט ולמפרואיט. אנטס וברוקיט מצויים בסלעי יסוד בייחוד כתוצר של שינויים אוטוגניים במהלך התקררותם של סלעי תהום. לעיתים מוצאים אנטס שמקורו ברוטיל בתוך שכבת מחצבים הנוצרת כשמינרלים כבדים שוקעים בנקודות מסוימות לאורך נהרות.
גבישים גדולים מפותחים היטב של רוטיל נפוצים בפגמטיטים, בסקרנים ובייחוד בגרייזן (סוג של סלע מותמר) מגרניט.
רוטיל קיים כמינרל נוסף בחלק מהסלעים שעברו התמרה כתוצאה מפעילות הידרותרמית ובסלעי גנייס ושיסט מסוימים. לעיתים קרובות הוא חודר לקוורץ כתכליל בעל גבישים מחטיים, כמו ב"פלש ד'אמור" שבקנטון גראובינדן בשווייץ.
ניתן למצוא רוטיל בכמה פגמטיטים מתקופת הפרקמבריון באזור אילת, כמו כן הרוטיל הוא מינרל שאירי באבני החול הנוביות.
מקומות בולטים בהם ניתן למצוא רוטיל כוללים את מדינת מינאס ז'ראיס בברזיל, הרי האלפים בשווייץ, ארקנסו בארצות הברית ומספר מקומות באפריקה.
חשיבות כלכלית ושימושים

כשרוטיל מצוי בכמויות גדולות יחסית בחולות חופים הוא מהווה מרכיב חשוב בחולות של מרבצי מינרלים כבדים. את הרוטיל מפיקים עבור יצור חומרים חסיני אש או כבסיס לצבעים. השימוש ברוטיל לשם הפקת טיטניום הוא נדיר יחסית.
רוטיל שרוסק לאבקה בעלת גרגרים דקים הוא פיגמנט לבן זוהר ונעשה בו שימוש בצבעים, מוצרי פלסטיק, נייר, מזון ויישומים אחרים הדורשים צבע לבן מבריק. השימוש בפיגמנט טיטניום דו-חמצני הוא השימוש הנפוץ ביותר בטיטניום בעולם. חלקיקים זעירים של רוטיל שקופים לאור הנראה, אבל משקפים בחזרה קרינה אולטרה סגולה. זו הסיבה שנוהגים להוסיף אבקת רוטיל לקרם הגנה לשיזוף.
מחטי רוטיל קטנות המצויות בתוך אבני חן גורמות לתופעה האופטית הידועה כאסטריזם (החזרת אור בצורת כוכב משטח הפנים של אבן החן). אבן חן מסוג זה מכונה "אבן חן כוכב" (באנגלית star" gem"). ספיר כוכב, אודם כוכב ואבני חן כוכב אחרות מעלות את ערכן של אבני החן בהשוואה לאבני חן זהות שבהם לא קיימת תופעת האסטריזם.
רוטיל סינתטי

רוטיל סינתטי יוצר לראשונה ב-1948 ונמכר תחת שמות שונים. רוטיל סינתטי טהור הוא שקוף וכמעט חסר־צבע (מעט צהבהב) בגושים גדולים. הוספה של כמות זעירה של חומרים זרים צובעת את הרוטיל הסינתטי. בשל מקדם השבירה הגבוה של הרוטיל מקבל הגביש ברק דמוי יהלום. רוטיל כמעט חסר הצבע נמכר כתחליף יהלום תחת השם המסחרי טיטניה, שהיה פעם השם הכימי של תחמוצת זו. עם זאת, כמעט שלא משתמשים בתכשיטים ברוטיל משום שבניגוד ליהלום הוא אינו קשה מספיק (אינו חסין לשריטות) מכיוון שבסולם מוס קשיותו נמדדת סביב 6.
לקריאה נוספת

יעקב ק. בן־תור, "לוחות הגדרה למינרלים יוצרי סלעים".
הערות שוליים

↑  יריבו של היהלום, חרות, 28 בפברואר 1951
| --- | --- |
בקרת זהויות :  NDL: 00575450
רומן חזותי

דוגמה למראה של משחקי רומן חזותי אשר פופולריים במיוחד ביפן
רומן חזותי (באנגלית: Visual novel), המכונה גם רומן ויזואלי, הוא סוג של משחק הרפתקה ממוחשב המשלב קריאת של סיפור עם הצגה של איורים סטטיים או מונפשים, אשר לרוב מצוירים בסגנון אנימה, ודרגה משתנה של אינטראקטיביות. המשחקים מהסוג הזה מכילים בדרך כלל מכניקת משחק מינימלית והם מתמקדים לרוב בראש ובראשונה בסיפור עצמו, בפיתוח הדמויות ובאופן בו השחקן מסוגל להשפיע על התפתחות העלילה באמצעות ביצוע בחירות מסוימות לאורך הסיפור.
המקור של המשחקים מהסוג הזה הוא ביפן, שם הם פופולריים במיוחד - נכון ל-2006 קרוב ל-70% מכל משחקי המחשב שנמכרו ביפן היו משחקים מסוג רומן חזותי.
כמה מהסוגות הבולטות ביותר של רומנים חזותיים הם רומנטיקה (ובפרט הארם), מסתורין, מדע בדיוני, פנטזיה, אימה, וארוטיקה. בעוד שחלק מהרומנים החזותיים מתמקדים ביחסים בין אישיים, אחרים מתעמקים בסיפורים מורכבים ובדילמות מוסריות.
בעד שרוב משחקי הרומן החזותי מופקים עבור המחשב האישי, לאורך השנים כאשר משחקים מסוימים בסוגה זכו לפופולריות רבה במיוחד, הופקו לאותם המשחקים גם מהדורות עבור קונסולות משחקים כמו Sega Saturn, Dreamcast, PlayStation Portable או Xbox 360. במקרים בהם מדובר במשחקים פופולריים במיוחד לעיתים נוצרים על בסיס אותם המשחקים גם סדרות מאנגה ו/או אנימה, ולעיתים אף משחקי וידאו בז'אנרים אחרים כמו משחקי תפקידים או משחקי פעולה. השוק של משחקי הרומן החזותי קטן למדיי מחוץ לאזור מזרח אסיה, אם כי ישנם מספר סדרות אנימה אשר מבוססות על משחקי רומן חזותי - כמו "Clannad"(אנ'), "דאנגנרונפה", "Steins;Gate"(אנ') ו-"Fate/stay night"(אנ') - אשר הפכו פופולריות במיוחד בקרב חובבי אנימה בעולם המערבי.
משחקיות

רומנים חזותיים כוללים בדרך כלל מכניקת משחק מינימלית. השחקן מתקדם במשחק על ידי קריאת דיאלוגים של הסיפור המוצגים על המסך ולאחר מכן הוא נדרש לקבלת החלטות שונות המשפיעות על האופן בו עלילת הסיפור מתפתחת. ההחלטות של השחקן יכולות להוביל לתוצאות מגוונות במשחק.
האפשרות לקחת בחירות שונות לאורך המשחק מעודד לעיתים רבות את השחקנים לשחק במשחק פעמים רבות על מנת לראות את כל התוצאות האפשריות השונות כאשר הבחירות הן שונות.
הרומנים החזותיים הנמכרים ביותר > סדרות

| שם הסדרה | שנת פרסום המשחק הראשון | חברת פיתוח | עותקים שנמכרו | סימוכין |
| --- | --- | --- | --- | --- |
| Ace Attorney | 2001 | Capcom / Shu Takumi | 9,200,000 |  |
| דאנגנרונפה | 2010 | Spike (Spike Chunsoft) / Kazutaka Kodaka | 5,000,000 |  |
| Sakura Wars (אנ') | 1996 | Sega CS2 R&D / Red Entertainment | 4,718,113 |  |
| Tokimeki Memorial (אנ') | 1994 | Konami / Koji Igarashi | 3,714,704 |  |
| Nekopara | 2014 | Neko Works / Sayori | 3,000,000 |  |
| Sound Novel (אנ') | 1992 | Chunsoft (Spike Chunsoft) | 2,709,907 |  |
| Tantei Jingūji Saburō (אנ') | 1987 | Data East | 2,346,841 |  |
| Fate (אנ') | 2004 | Type-Moon / Kinoko Nasu | 2,096,148 |  |
| Sakura (אנ') | 2014 | Winged Cloud | 1,566,022 |  |
| Zero Escape (אנ') | 2009 | Chunsoft / Kotaro Uchikoshi | 1,290,213 |  |
| Steins;Gate (אנ') | 2009 | 5pb. / Nitroplus | 1,244,545 |  |
| Rance (אנ') | 1989 | AliceSoft | 1,159,193 |  |
| Higurashi: When They Cry (אנ') | 2002 | 07th Expansion / Ryukishi07 | 1,109,018 |  |
| Shinseiki Evangelion (אנ') | 1996 | Sega AM2 / Gainax Network Systems | 1,040,972 |  |
| Muv-Luv (אנ') | 2003 | âge | 800,000 |  |
| D.C Da Capo (אנ') | 2002 | Circus | 800,000 |  |
| Dōkyūsei (אנ') | 1992 | ELF Corporation | 722,662 |  |
| The Death Trap (אנ') | 1984 | Squaresoft / Hironobu Sakaguchi | 600,000 |  |
| To Heart (אנ') | 1997 | Leaf | 584,263 |  |
| EVE (אנ') | 1995 | Hiroyuki Kanno / C's Ware | 575,873 |  |
| Clannad (אנ') | 2004 | Key / Jun Maeda | 468,278 |  |
| Majikoi! (אנ') | 2009 | Minato Soft | 400,000 |  |
| Welcome to Pia Carrot (אנ') | 1996 | Cocktail Soft | 320,696 |  |
| Hatoful Boyfriend (אנ') | 2011 | PigeoNation Inc. / Hato Moa | 317,015 |  |
| Kidou Senkan Nadesico (אנ') | 1997 | Sega | 284,255 |  |
| Cardcaptor Sakura ~Sakura to Card to O-Tomodachi~ (אנ') | 1999 | MTO | 193,745 |  |
| Dies irae (אנ') | 2007 | Light | 100,000 |  |
הרומנים החזותיים הנמכרים ביותר > רומנים חזותיים עצמאיים

| שם המשחק | שנה | חברת פיתוח | עותקים שנמכרו | סימוכין |
| --- | --- | --- | --- | --- |
| Doki Doki Literature Club! | 2017 | Team Salvato | 2,500,000 |  |
| The Portopia Serial Murder Case | 1983 | Yuji Horii / Chunsoft | 700,000 |  |
| Digimon Survive | 2022 | Hyde | 500,000 |  |
| VA-11 HALL-A | 2016 | Sukeban Games | 500,000 |  |
| 13 Sentinels: Aegis Rim | 2019 | Vanillaware | 500,000 |  |
| Nonomura Byōin no Hitobito (Mystery of Nonomura Hospital) | 1996 | ELF Corporation | 400,000 |  |
| YU-NO: A Girl Who Chants Love at the Bound of this World | 1996 | Hiroyuki Kanno / ELF Corporation | 380,820 |  |
| Long Live the Queen | 2012 | Hanako Games / Spiky Caterpillar | 369,384 |  |
| Policenauts | 1994 | Hideo Kojima / Konami | 341,483 |  |
| Kanon | 1999 | Key / Naoki Hisaya | 317,512 |  |
| Air | 2000 | Key / Jun Maeda | 308,382 |  |
| Tsukihime –A piece of blue glass moon- | 2021 | Type-Moon | 240,000 |  |
| Hotel Dusk: Room 215 | 2007 | Cing | 213,208 |  |
| Monster Prom | 2018 | Beautiful Glitch | 200,000 |  |
| Can Can Bunny: Premiere | 1992 | Cocktail Soft / KID | 159,502 |  |
| Doukoku Soshite... | 1997 | Data East | 131,085 |  |
| Witch on the Holy Night | 2022 | Type-Moon | 110,000 |  |
| Desire | 1994 | Hiroyuki Kanno / C's Ware | 102,187 |  |
| One: Kagayaku Kisetsu e | 1998 | Tactics | 100,000 |  |
ראו גם

משחק הרפתקה ממוחשב
קתלין בייקר

קתלין סומרס בייקר (באנגלית: Kathleen Somers Baker; נולדה ב-28 בפברואר 1997) היא שחיינית אמריקאית, היא אלופה אולימפית (ריו דה ז'ניירו 2016), אלופת עולם (בודפשט 2017) במשחה שליחות 4x100 מטר מעורב. היא סגנית אלופה אולימפית (ריו דה ז'ניירו 2016), סגנית אלופת העולם (בודפשט 2017), ושיאנית העולם לשעבר במשחה ל-100 מטר גב.
ביוגרפיה

בייקר נולדה וגדלה בווינסטון סיילם, קרוליינה הצפונית. אמה ואחותה הבוגרת אף הן שחייניות מצטיינות. בשנת 2010 הובחנה כלוקה במחלת קרוהן. היא התאמנה בהדרכתו של דייוויד מארש בשארלוט ב-SwimMAC Carolina ולומדת באוניברסיטת ברקלי.
ביוגרפיה > 2013

באליפות ארצות הברית שנערכה בשנת 2013 סיימה בייקר במקום רביעי במשחה ל-50 מטר גב ופעמיים במקום שישי, במשחה ל-100 מטר גב ובמשחה ל-200 מטר גב.
ביוגרפיה > 2014

באליפות הפאן פסיפיק בשחייה שנערכה בגולד קוסט, קווינסלנד, אוסטרליה באוגוסט 2014 סיימה בייקר במקום תשיעי במשחה ל-100 מטר גב בתוצאה של 1:00.35 דקות. בשלב המוקדמות היא סיימה במקום חמישי כללי ושלישי מבין השחייניות האמריקאיות בתוצאה של 1:01.09 דקות ומאחר ורק שתי שחייניות מכל מדינה עולות לשלב הגמר היא שחתה בגמר ב', אותו כאמור היא ניצחה. נוסף לכך, היא סיימה במקום 12 במשחה ל-200 מטר גב בתוצאה של 2:13.38 דקות.
באליפות העולם (בריכת 25 מטר) שנערכה בדוחה, קטר בדצמבר אותה שנה זכתה בייקר במדליית כסף, לאחר ששחתה בשלב המוקדמות במשחה שליחות 4x50 מטר חופשי, כשחיינית שלישית היא שחתה ב"זינוק שליחות" תוצאה של 24.90 שניות. נוסף לכך, היא סיימה במקום שישי במשחה ל-100 מטר גב בתוצאה של 57.07 שניות, במקום 11 במשחה ל-200 מטר גב בתוצאה של 2:04.99 דקות ובמקום תשיעי במשחה שליחות 4x100 מטר מעורב. את סגנון הגב היא שחתה בתוצאה של 58.46 שניות.
ביוגרפיה > 2015

באליפות העולם שנערכה בקאזאן, רוסיה באוגוסט 2015 סיימה בייקר במקום שמיני במשחה ל-100 מטר גב בתוצאה של 59.99 שניות, בשלב חצי הגמר היא קבעה תוצאה של 59.63 שניות. היא סיימה במקום רביעי במשחה שליחות 4x100 מטר מעורב לאחר ששחתה בשלב המוקמות. את סגנון הגב היא שחתה בתוצאה של 59.98 שניות.
ביוגרפיה > 2016 > מדליית זהב אולימפית

במבחנים האמריקאים לאולימפיאדת ריו דה ז'ניירו (2016) שנערכו באומהה, נברסקה בסוף יוני ובתחילת יולי 2016 סיימה בייקר במקום שני, במשחה ל-100 מטר גב בשיא אישי חדש של 59.29 שניות, אחרי אוליביה סמוליגה (59.02 שניות) ונכללה בנבחרת האמריקאית למשחקים האולימפיים. במשחקים עצמם, היא זכתה בשתי מדליות, זהב וכסף. מדליית זהב, במשחה שליחות 4x100 מטר מעורב ביחד עם לילי קינג, דנה ולמר וסימון מנואל בתוצאה של 3:53.13 דקות, לפני אוסטרליה (3:55.00 דקות) ודנמרק שקבעה שיא אירופה חדש של 3:55.01 דקות. את סגנון הגב היא שחתה בתוצאה של 59.00 שניות. מדליית כסף, במשחה ל-100 מטר גב בתוצאה של 58.75 שניות, אחרי קטינקה הוסו מהונגריה שקבעה שיא לאומי חדש של 58.45 שניות ולפני קיילי מאס מקנדה ופו יוהנהוי מסין שקבעו כל אחת שיא לאומי חדש של 58.76 שניות. הן בשלב המוקדמות והן בשלב חצי הגמר היא קבעה שיא אישי חדש של 58.84 שניות ועלתה ראשונה לגמר.
ביוגרפיה > 2017

באליפות ארצות הברית שנערכה באינדיאנפוליס, אינדיאנה ביוני 2017 ושהיוותה את המבחנים האמריקאים לאליפות העולם, זכתה בייקר ב-3 מדליות, 2 זהב ו-1 כסף. מדליות זהב, במשחה ל-100 מטר גב בשיא אישי חדש של 58.57 שניות, במשחה ל-200 מטר גב בשיא אישי חדש של 2:06.38 דקות ומדליית כסף, במשחה ל-50 מטר גב בשיא אישי חדש נוסף של 27.69 שניות. באליפות העולם עצמה שנערכה בבודפשט, הונגריה ביולי היא זכתה ב-3 מדליות, אחת מכל סוג. מדליית זהב, במשחה שליחות 4x100 מטר מעורב ביחד עם לילי קינג, קלסי וורל וסימון מנואל בשיא עולם חדש של 3:51.55 דקות, לפני רוסיה שקבעה שיא אירופה חדש של 3:53.38 דקות ואוסטרליה (3:54.29 דקות), כשחיינית ראשונה היא קבעה במשחה ל-100 מטר גב שיא אישי חדש של 58.54 שניות, מדליית כסף במשחה ל-100 מטר גב בתוצאה של 58.58 שניות, אחרי קיילי מאס שקבעה שיא עולם חדש של 58.10 שניות ולפני אמילי סיבום מאוסטרליה (58.59 שניות) ומדליית ארד, במשחה ל-200 מטר גב בתוצאה של 2:06.48 דקות, אחרי אמילי סיבום (2:05.68 דקות) וקטינקה הוסו (2:05.85 דקות). נוסף לכך, היא סיימה במקום חמישי במשחה ל-50 מטר גב בתוצאה של 27.50 שניות, בשלב חצי הגמר היא קבעה שיא ארצות הברית של 27.48 שניות ועלתה מהמקום השלישי למשחה הגמר.
ביוגרפיה > 2018

באליפות ארצות הברית שנערכה באירוויין, קליפורניה בסוף יולי 2018 זכתה בייקר ב-3 מדליות זהב, במשחה ל-100 מטר גב בשיא עולם חדש של 58.00 שניות, שיפור לשיא העולם בן השנה של קיילי מאס (58.10 שניות), לפני אוליביה סמוליגה (58.75 שניות) ורגן סמית' שקבעה שיא עולם חדש לנוער של 58.83 שניות, במשחה ל-200 מטר גב ביחד עם רגן סמית' שקבעה שיא עולם לנוער בתוצאה של 2:06.43 דקות ובמשחה ל-200 מטר מעורב אישי בשיא אליפות חדש של 2:08.32 דקות, לפני מלני מרגליס (2:09.43 דקות) ואלה איסטין (2:10.84 דקות).
ביוגרפיה > 2019

במהלך ההכנות שלה לאליפות העולם חלתה בייקר באפריל 2019 בדלקת ריאות קשה ושברית צלע בעת שהותה בישראל. המחלה מנעה ממנה להתאמן במשך כשבעה שבועות. באליפות העולם עצמה שנערכה בקוואנגג'ו, קוריאה הדרומית ביולי אותה שנה היא סיימה פעמיים במקום שישי, במשחה ל-50 מטר גב בתוצאה של 27.69 שניות ובמשחה ל-100 מטר גב בתוצאה של 59.56 שניות, בשלב המוקדמות היא קבעה תוצאה של 59.31 שניות ועלתה רביעית לשלב חצי הגמר שבו היא קבעה תוצאה של 59.03 שניות ועלתה מהמקום הרביעי למשחה הגמר. נוסף לכך, היא סיימה במקום תשיעי במשחה ל-200 מטר גב בתוצאה של 2:09.68 דקות.
שיאים אישיים > בריכה אולימפית

50 מטר גב: 27.48 שניות (2017), שיא ארצות הברית
100 מטר גב: 58.00 שניות (2018), שיא עולם בעבר
200 מטר גב: 2:06.14 דקות (2018)
200 מטר מעורב אישי: 2:08.32 דקות (2018)
שיאים אישיים > בריכת 25 מטר

100 מטר גב: 55.91 שניות (2018), שיא ארצות הברית בעבר
200 מטר גב: 2:00.79 דקות (2018)
100 מטר מעורב אישי: 58.02 שניות (2018)
שיאים אישיים > בריכת 25 יארד

100 מטר גב: 49.80 שניות (2017)
200 מטר גב: 1:47.30 דקות (2018), שיא עולם
ראו גם

מדיה וקבצים בנושא  בוויקישיתוף
התפתחות שיא העולם במשחה ל-100 מטר גב
הערות שוליים

↑  OLYMPIC CHAMPION KATHLEEN BAKER FIGHTS BACK: GMM PRESENTED BY SWIMOUTLET.COM, swimswam (באנגלית)
קשה נגד ד"ר לוק

פרשת קשה וד"ר לוק מתייחסת למאבק המשפטי אשר התנהל בין הזמרת קשה לבין המפיק המוזיקלי ד"ר לוק. בשנת 2014 קשה הגישה נגד לוק תביעה אזרחית בגין גרימת מצוקה רגשית, פשעי שנאה על רקע מגדרי ואפליה בעבודה. כתוצאה מכך הגיש לוק תביעה נגדית כנגד קשה עצמה ואימה בגין לשון הרע והפרת חוזה.
לוק הכחיש את כל ההאשמות. בכתב התביעה שהגיש כנגד קשה טען כי קשה ואימה השמיעו הצהרות מכפישות בניסיון להשתחרר מהחוזה שלו איתה. התביעה של לוק הוגשה לבית משפט עירוני בניו יורק בעוד התביעה של קשה הוגשה בקליפורניה. בתביעה של קשה טענה הזמרת כי לוק הטריד אותה מינית, התנהג אליה באלימות על רקע מגדרי, הטריד אותה, הפר את חוקי מדינת קליפורניה כנגד עסקאות לא הוגנות, גרם לה למצוקה נפשית בעקיפין ובאופן ישיר וברשלנות. בבית המשפט בניו יורק טענה קשה כנגד דבריי התביעה של לוק כי לוק התעלל בה מינית, פיזית, מילולית ורגשית מאז תחילת מערכת היחסים המקצועית ביניהם. קשה טענה כי לוק סימם אותה ואנס אותה פעמיים, איים עליה ועל משפחתה וקרא לה בשמות גנאי.
ב-19 בפברואר 2016 נדחתה בקשתה של קשה לצו מקדים אם כי קשה ערערה על ההחלטה כחודש לאחר מכן. ב-6 באפריל דחתה השופטת בבית המשפט העליון בניו יורק את כל ההאשמות של קשה כלפי לוק. אם כי ב-7 ביוני בעקבות הערעור על החלטת הצו תועדה קשה בתצהיר עם כל פרטי ההאשמות.
בפברואר 2020 הערעור של קשה נדחה והיא נאלצה לשלם ללוק קרוב ל-400 אלף דולר בעקבות התביעה הנגדית שלו על הפרת חוזה.
רקע

בספטמבר 2013 מעריץ של קשה הקים עצומה לשחרר את הזמרת מהנהלתו של לוק והאשים את לוק בכך שהכשיל את צמיחתה היצירתית של קשה כאמן. העצומה קיבלה למעלה מעשרת אלפים חתימות. לאחר מכן נחשף בסדרת הדוקו על הזמרת "Kesha: My Crazy Beautiful Life" שהיה לה שליטה יצירתית מועטה באלבומה השני מכיוון שהיו הרבה שירים שהושמטו מהאלבום בניגוד לרצונה. קשה כתבה למעלה מ-70 שירים שהיו מיועדים לאלבום אך לוק דחה רבים מהם. בהמשך מעריצים הגיעו להופעות של הזמרת עם שלטים עליהם היה רשום "זין על ד"ר לוק". גם אמה של קשה תמכה בדבריה של קשה ואמרה כי היא מקווה שקשה תוכל לעזוב את RCA.
התביעה

באוקטובר 2014 תבעה קשה את לוק בגין הטרדות מיניות, תקיפות מיניות, אלימות על רקע מגדרי, התעללות רגשית והפרה של נוהלי עסקים של מדינת קליפורניה במשך כל שנות עבודתם. היא סיפרה כי לוק היה מסמם אותה באופן סדרתי, ניהל איתה קשר על רקע מיני, הרבה פעמים גם בלי הסכמתה וכי ההתעללות שלו בה גרמו לה להפרעות אכילה. כתוצאה מכך קשה ביקשה מבית המשפט לסיים את החוזה שלה עם לוק. כתגובה הגיש לוק בנובמבר תביעה נגדית בה האשים את קשה בלשון הרע ובהפרת חוזה. בתחילת דצמבר הוא גם הגיש תביעה נוספת בגין הוצעת דיבה כנגד עורך הדין של הזמרת כאשר האשים אותו כי לוק אנס גם את הזמת ליידי גאגא. הצוות של גאגא הכחיש קשר לכך. קשה האשימה של לוק גם באונס של הזמרת קייטי פרי אך גם פרי הכחישה קשר לכך ובכך השופט דחה טענה זו. בהמשך החודש צוות ההגנה של לוק הוסיף פרטים בכתב התביעה, בין היתר כרטיס יום הולדת שכתבה קשה ללוק בכתב ידה בשנת 2009 זאת לאחר שקשה טענה כי לוק התעלל בה עוד קודם לכן. בנוסף הם גם חשפו הודעת מייל שכתבה אימה של קשה ללוק ובו נכתב "אתה חלק מהמשפחה שלנו". בנוסף לוק האשים את נשיא חברת הניהול של קשה, ג'ק רובנר בכך שרובנר רצה יותר כסף ושליטה על הקריירה של קשה.
ב-18 בפברואר 2015 בשבוע האופנה בניו יורק לבשה קשה שמלה עליה היה רשום "לעולם לא תשלוט בי, כמחאה כנגד לוק. ב-9 ביוני אותה שנה הוסיפה קשה לכתב התביעה שלה גם תביעה כנגד סוני מיוזיק כאשר עור דינה של קשה טען כי התנהגותו של לוק הייתה ידועה לבכירי סוני מיוזיק אך הם בכל זאת בחרו להעלים עין ולא בדקו את הנושא לעומק או נקטו בצעדים כלשהם. כתוצאה מכך קשה ביקשה לסיים את דרכה גם עם סוני מיוזיק. לטענתו של עורך דינה של הזמרת כל עוד היא נמצאת תחת לוק וסוני מיוזיק היא אינה יכולה להוציא מוזיקה חדשה וכתוצאה מכך היא גם לא יכולה לצאת לסיבובי הופעות מה שאומר שהכנסה נפגעת בצורה קשה. לטענתו קשה אינה יכולה לפעול באופן עצמאי מכיוון שהיא צריכה שישלחו את שיריה לרדיו, יפיצו את אלבומיה ושיריה, לקבל מימון לצרכים שלה וקבל בכללי קידום ותשומת לב. לטענתו של עורך דינה ההצלחה שלה ירדה בעקבות הפרשה ואם בית המשפט לא יאפשר לקשה להמשיך את דרכה ללא לוק וסוני מיוזיק יוסב לב נזק בלתי הפיך והיא לא תוכל לשקם את הקריירה שלה.
התצהיר המצולם של קשה

לפני המאבק המשפטי שלה מול לוק קשה הצהירה תחת שבועה כי לוק לא תקף אותה או סימם אותה בעקבות תביעה נגד מנהליה לשעבר. זו הייתה עדות מרכזית שמילאה תפקיד בבית המשפט. עורכי דינה של קשה טענו כי העדות הייתה שקרית והיא נאמרה מתוך פחד וטראומה.
המשפט > פברואר 2016: השופטת דוחה את הבקשה לצו

בפברואר 2016 דחתה השופטת של בית המשפט העליון בניו יורק את בקשתה של קשה להשתחרר מהחוזה עם חברת התקליטים Kemosabe Records, החברה שבבעלותו של לוק ומחברת סוני מיוזיק שבעצם החברה של לוק היא חברת הבת של סוני. השופטת טענה כי סביב החוזה התנהל משא ומתן כבד ושהוא היה חוזה סטנדרטי ולכן היא לא רואה סיבה לשחרר את קשה מהחוזה. בנוסף השופטת לקחה בחשבון את הווידוי של קשה ב-2011 בה היא טוענת שלוק לא אנס וסימם אותה ואת העובדה כי לוק כבר השקיע בקשה 60 מיליון דולר על מנת לקדם אותה ואף הציעה לה להקליט את שאר האלבומים שלה ללא התערבותו. בנוסף היא גם טענה שהיו הרבה פרטים מעורפלים וחוסר בראיות, כמו תיעוד מבתי חולים שמאמתים את ביקורה של קשה בהן.
פסק הדין עורר סערה רבה וגרם למחאה מחוץ לאולם בית המשפט ובה מעריצים של הזמרת מחו מול האולם והחלה תנועה ברשת שנקראה "שחרו את קשה". בתגובה לקמפיין לוק אמר: "מעולם לא אנסתי את קשה ומעולם לא קיימתי איתה יחסי מין. קשה ואני היינו חברים במשך הרבה שנים והיא הייתה כמו אחותי הקטנה". בנוסף הוא טען כי התביעה הייתה מונעת מכסף. ב-24 בפברואר הצהיר עורך הדין שמייצג את סוני מיוזיק כי סוני עשתה כל מה שיכלה בשביל לתמוך בקשה אך מבחינה חוקית אין להם אפשרות לסיים איתה את החוזה. לטענתם העניין מורכב אף יותר מכיוון שהחוזה נקשר גם אליהם, גם לחברה של לוק וגם לחברת RCA שלוק פועל תחתיהם. ב-21 במרץ ערערה קשה על פסק הדין.
לאחר מכן החלו ברשת דיווחים על כך שקשה קיבלה הצעה כלשהי במסגרת המשפט. קשה הגיבה לדיווחים וטענה כי ההצעה שהוצעה לה הייתה לחזור בה מעדותה וכתוצאה מכך היא תוכל להשתחרר מהחוזה אך לטענה היא סירבה להצעה. דובר מטעם לוק הכחיש זאת.
המשפט > אפריל 2016: השופטת דוחה את כל טענותיה של קשה בגין התעללות

באפריל 2016 דחתה השופטת בבית המשפט העליון את כל הטענות של קשה בגין תקיפה והטרדה מינית ואלימות על רקע מגדרי.
לטענת השופטת אף על פי שקשה טענה כי עברה יחס זה במשך עשור היא מתארת רק שני מקרים ספציפיים. בנוסף טענה השופטת כי המקרה האחרון שקשה תיארה התרחש בשנת 2008 ולכן הוא לא תקף בגין חוק ההתיישנות. בנוסף השופטת גם דחתה את טענותיה של קשה לפשע שנאה כי לא כל אונס הוא פשע שנאה על רקע מגדרי ואין הוכחות בעבר כי לוק התעלל או התנהג באלימות כלפי נשים נוספות. בנוסף היא גם דחתה את טענותיה של קשה על מצוקה רגשית מכיוון שטענה שהערות על ערכה כאמנית, על משקלה ועל המראה שלה אינן מספיקות בשביל להרשיע בן אדם.